پورتغال‌ین مادیرا آداسیندا آلمان توریست‌لری داشییان تور اوتوبوسونون آشماسی نتیجه‌سینده 28 نفر اؤلوب.
پورتغال مطبوعاتی‌نین مادیرا آداسی یئرلی رهبرلیگی منبع‌لرینه اساسلاندیردیغی خبرده، کانیسو شهرینده، آلمان توریست‌لری داشییان اوتوبوسون، سوروجوسونون فرمان حاکمیتینی ایتیرمه‌سی نتیجه‌سینده کونترول‌دان چیخاراق بیر ائوین اوزرینه دئوریلدیگی قئید اولونوب.
سانتا کروز بلدیه باشقانی فیلیپ سوزا، RTP3 تلویزیونونا وئردیگی آچیقلامادا، فاجیعه‌ده 11ی کیشی و 17سی قادین اولماقلا 28 آلمان توریستین اؤلدوغونو، پورتغال‌لی اوتوبوس سوروجوسو و توریست رهبری‌نین ایسه یونگول یارا‌لی اولا‌راق قورتولدورقلارینی بیلدیریب.
پورتغال پرزیدنتی مارسلو ربلو ده سووسا-نین فاجیعه‌نین آردین‌دان مادیرا آداسینا گئتدیگی آچیقلانیب.
مادیرا آداسیندا 2005-جی ایلده میدانا گلن یول فاجیعه‌سینده ده 5 ایتالیان توریست اؤلموشدو.
